Pāniora

Ko Pāniora, arā te Kīngitanga o Pāniora (reo Pāniora: Reino de España), tētahi whenua e whakakapi ana i te nuinga o te kuiti o Iberia ki te tonga rāwhiti o Ūropi. 

E whirinaki ana a Pāniora (mai te raki, me te matawā) ki te Whanga Biscaya, Wīwī, Andorra, te Moana Rōwhenua, te whenua Ingarihi o Kāmaka, Potukara me te Moana Ranatiki.  Nōna hoki ngā Moutere Baleares ki te Moana Rōwhenua, ngā Moutere Canarias ki te Moana Ranatiki, me ngā tāone tūwaho e rua ki te raki o Awherika a Ceuta me Melilla e whirinaki ana ki Moroko.  Whaihoki ēnei takiwā katoa e 504,645 km² tōna rahinga whenua (t4 ki Ūropi i mua i a Rūhia, Ūkareinga me Wīwī), ā, nō tōna teitei wawaenga e 650m o runga i te pae moana koia te whenua maunga tuarua ki Ūropu (whai muri i Huiterangi). 

He tahatahi rawa te toha o ōna kainoho e 46 miriona nō te mea, atu i te ūpokonga a Madrid i te pokapū o te kuiti, noho ai te nuinga o ngā tāngata ki ngā takutai maha.  Ko te reo Pāniora te reo whaimana o te whenua katoa, ā, he maha ngā reo ā-rohe kua tapaina hei reo taurite e ngā kaiwhakahaere kāinga, whaihoki te reo Catalonia, te reo Pākihi, te reo o Galicia me te Aranese.  Koia te whenua pōwhiri manene tuatahi o Ūropi me ōna kainoho whakawhānau tāwāhi e 4.5 miriona.  

Kua oti tōna tauwhiro mai te mana whakatuanui ki te manapori i tōna tuhiture o te tau 1987; ināianei he arikitanga manapori pāremata tūtahi.  He mema o te Kotahitanga o Ūropi, ā, he mea whakahirahira hoki ki a ia tōna whanaungatanga ki te hapori o Amerika-ki-te-tonga, arā, ngā whenua kōrero reo Pāniora, i raro i te maru Pāniora rānei i ngā wā o mua.  He whenua whanake; nōna te ōhanga tuawaru o te ao.   

 Hoto ki waho 
 Official tourism portal for Spain
 Weather forecast for Spain